Ritratti: Żgħażagħ li salvaw mill-massakru tan-Norveġja fl-2011
Dawn iż-żgħażagħ kienu xhieda ta' wieħed mill-agħar każi ta' qtil tal-massa li qatt seħħ fi żmien ta' paċi. Huma kienu fuq il-gżira ta' Utoya fin-Norveġja, meta l-estremista Anders Breivik qatel 77 persuna u darab aktar minn 200 oħra meta nfexx jispara bl-addoċċ fuq dawk miġbura fuq il-gżira. F'Awwissu li għadda huwa ntbagħat il-ħabs qrib Oslo għal 21 sena, sentenza li tista' tiżdied jekk jitqies li jkun għadu ta' theddida għas-soċjetà. Il-fotografa Andrea Gjestvang rebħet kompetizzjoni internazzjonali b'dawn ir-ritratti li ħadet lill-uħud minn dawk li salvaw. Il-kollezjoni bl-isem 'Jum Wieħed fl-Istorja' turi kif uħud minn dawn it-tfajliet u ġuvintur reġgħu bnew ħajjithom.